उधर, यूजीसी ने कहा कि जियो इंस्टीट्यूट का चयन ग्रीनफील्ड इंस्टीट्यूशन्स के नियमों के तहत किया गया।एक अधिकारी के मुताबिक कुल 11 संस्थानों ने इस कटेगरी के लिए आवेदन किया था था, जिसमें से जियो को चुना गया। सोमवार को कई ट्वीट कर मानव संसाधन विकास मंत्री प्रकाश जावड़ेकर ने इंस्टीट्यूट्स ऑफ इमिनेंस के बारे में जानकारी दी थी। जावड़ेकर ने ट्वीट कर कहा था-इमिनेंस इंस्टीट्यूट्स देश के लिए बहुत महत्वपूर्ण हैं। देश में आठ सौ विश्वविद्यालय हैं, मगर विश्व की शीर्ष सौ या दो सौ विश्वविद्यालयों में एक भी भारतीय विश्वविद्यालय नहीं है। आज का फैसला इस उपलब्धि को हासिल करने में मदद करेगा।